# Fitxategi-bilaketaren eskuliburua

Ordenagailuan fitxategiak, karpetak eta dokumentuak bilatzeko bilaketa-tresna.

2005
Dennis Cranston
2002
2003
2004
Sun Microsystems
2000
Alexander Kirillov
2008.
Hizkuntza Politikarako Sailburuordetza (hizpol@ej-gv.es)
GNOMEren dokumentazio-proiektua

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1. bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. GFDL lizentziaren kopia esteka honetan edo eskuliburu honekin batera ematen den COPYING-DOCS fitxategian aurkituko duzu.

Eskuliburu hau GFDL lizentziarekin banatzen diren GNOME eskuliburuen bildumakoa da. Eskuliburu hau bildumatik bereizita banatu nahi baduzu, bana dezakezu, baina eskuliburuari lizentziaren kopia bat gehitu beharko diozu, lizentzian bertan 6. atalean azaltzen den bezala.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, eta GNOMEren Dokumentazio Proiektuko kideak marka komertzialak direla konturatu badira, orduan izen horiek maiuskulaz idatzita egongo dira, osorik edo hasierako letra maiuskulaz jarrita.

DOKUMENTUA ETA DOKUMENTUAREN BERTSIO ALDATUAK GNU DOKUMENTAZIO LIBREAREN LIZENTZIAREN BALDINTZEN ARABERA EMATEN DIRA, ETA ONDOREN ZEHAZTEN DIRENAK ONARTZERA BEHARTZEN DUTE:

1. DOKUMENTUA "DAGOEN-DAGOENEAN" EMATEN DA, INOLAKO BERMERIK GABE, EZ ESPRESUKI ADIERAZITAKORIK ETA EZ INPLIZITURIK ERE; BESTEAK BESTE (MUGARIK GABE), EZ DA BERMATZEN DOKUMENTUA EDO BERTSIO ALDATUA AKATSIK GABEA DENIK, MERKATURATZEKO EDO XEDE JAKIN BATERAKO EGOKIA DENIK EDO ARAURIK HAUSTEN EZ DUENIK. DOKUMENTUAREN EDO DOKUMENTUAREN BERTSIO ALDATUAREN KALITATEARI, ZEHAZTASUNARI ETA PERFORMANTZIARI BURUZKO ERANTZUKIZUN OSOA ZUREA DA. DOKUMENTUREN BATEK EDO BERTSIO ALDATUREN BATEK EDOZEIN MOTATAKO AKATSIK IZANEZ GERO, ZUK (EZ HASIERAKO IDAZLEAK, EZ EGILEAK ETA EZ INONGO KOLABORATZAILEK) ZEURE GAIN HARTU BEHARKO DUZU BERRIKUSTEKO, KONPONTZEKO EDO ZUZENTZEKO BEHARREZKO ZERBITZU GUZTIEN KOSTUA. BERME-UKATZE HAU LIZENTZIA HONEN FUNTSEZKO ZATIA DA. EZ DA BAIMENIK EMATEN EZEIN DOKUMENTU EDO BERTSIO ALDATU ERABILTZEKO, BALDIN ETA EZ BADA BERME-UKATZE HAU ONARTZEN.

2. EZINGO DA INONGO ZIRKUNSTANTZIA EDO LEGE-TEORIARIK OINARRI HARTU --EZ ERANTZUKIZUN ZIBILARI BURUZKORIK (ZABARKERIA BARNE HARTUTA) EZ KONTRATUARI BURUZKORIK, EZ BESTERIK-- DOKUMENTU HONEN EDO BERTSIO ALDATU BATEN EGILEA, HASIERAKO IDAZLEA, EDOZEIN KOLABORATZAILE EDO BANATZAILE, EDO ALDERDI HORIEN EDOZEIN HORNITZAILE BESTE PERTSONA BATEN AURREAN ERANTZULE EGITEKO, PERTSONA HORREK EDOZEIN MOTATAKO KALTE ZUZENEKO, ZEHARKAKO, BEREZI, INTZIDENTAL EDO ONDORIOZKOAK JASAN DITUELAKO, BESTEAK BESTE (MUGARIK GABE), BEZEROAK GALTZEAREN, LANA ETEN BEHARRAREN, ORDENAGAILUAK EZ IBILTZEAREN EDO GAIZKI IBILTZEAREN ONDORIOZKO KALTEAK, EDO DOKUMENTUA NAHIZ HAREN BERTSIO ALDATUAK ERABILTZETIK ONDORIOZTATZEN DIREN EDO ERABILERA HORREKIN ZERIKUSIA DUEN EDOZEIN KALTE EDO GALERA, ALDERDIARI KALTE HORIEK GERTA ZITEZKEELA ADITZERA EMAN BAZAIO ERE.

Dennis
Cranston
Fitxategi-bilaketaren mantentzailea

    dennis_cranston@yahoo.com

Sun
GNOMEren dokumentazio-taldea
Sun Microsystems

Alexander
Kirillov
GNOMEren dokumentazio-proiektua

     kirillov@math.sunysb.edu

Fitxategi-bilaketaren eskuliburua, 2.7 bertsioa
2005eko ekaina

Joachim Noreiko jnoreiko@yahoo.com

Fitxategi-bilaketaren mantentzailea

Fitxategi-bilaketaren eskuliburua, 2.6 bertsioa
2005eko urtarrila

Dennis Cranston dennis_cranston@yahoo.com

Fitxategi-bilaketaren mantentzailea

Fitxategi-bilaketaren eskuliburua, 2.4 bertsioa
2004ko otsaila

Sun-eko GNOMEren dokumentazio-taldea

GNOMEren dokumentazio-proiektua

Fitxategi-bilaketaren eskuliburua, 2.3 bertsioa
2002ko iraila

Sun-eko GNOMEren dokumentazio-taldea

GNOMEren dokumentazio-proiektua

Fitxategi-bilaketaren eskuliburua, 2.2 bertsioa
2002ko abuztua

Sun-eko GNOMEren dokumentazio-taldea

GNOMEren dokumentazio-proiektua

Fitxategi-bilaketaren eskuliburua, 2.1 bertsioa
2002ko uztaila

Sun-eko GNOMEren dokumentazio-taldea

GNOMEren dokumentazio-proiektua

Fitxategi-bilaketaren eskuliburua, 2.0 bertsioa
2002ko maiatza

Sun-eko GNOMEren dokumentazio-taldea

GNOMEren dokumentazio-proiektua

Fitxategi-bilaketaren eskuliburua
2000

Alexander Kirillov kirillov@math.sunysb.edu

GNOMEren dokumentazio-proiektua

Eskuliburu honetan Fitxategi-bilaketaren 2.12 bertsioa azaltzen da.

## Ohar-bidaltzea

Fitxategi-bilaketa aplikazioari buruzko akatsen berri emateko edo oharrak bidaltzeko, GNOMEra oharrak bidaltzeko orrian aurkituko dituzu argibideak.

## Sarrera

Fitxategi-bilaketa aplikazioaren bidez fitxategiak bila ditzakezu sisteman. Oinarrizko bilaketa egiteko, fitxategi-izena edo fitxategi-izenaren zati bat idatz dezakezu, komodinekin ala gabe. Bilaketa hobetzeko, beste bilaketa-aukera batzuk aplika ditzakezu.

Fitxategi-bilaketak `find`, `grep` eta `locate` UNIX komandoak erabiltzen ditu. Lehenespenez, `locate` komandoa erabiltzen du lehenengo Fitxategi-bilaketak oinarrizko bilaketa egiterakoan, eta gero `find` komandoa, motelagoa, baina zehatzagoa.

Bilaketan maiuskulak eta minuskulak bereiztea ala ez bereiztea sistema-eragilearen baitan dago. Esate baterako, Linux-en, `find`, `grep` eta `locate` komandoek `-i` aukera onartzen dute; beraz, bilaketetan ez dira maiuskulak eta minuskulak bereizten.

## Erabiltzen hastea

Aukera hauek dituzu Fitxategi-bilaketa abiarazteko:

Paneleko Menu-barran

  Aukeratu Lekuak Fitxategi-bilaketa....

Paneleko Menu nagusian

  Aukeratu Fitxategi-bilaketa....

Komando-lerroan

  Exekutatu komando hau: `gnome-search-tool`

Fitxategi-bilaketa abiaraztean, leiho hau bistaratzen da.

### Fitxategi-bilaketaren leihoa

Fitxategi-bilaketaren leiho nagusia erakusten du.

## Erabilera

### Oinarrizko bilaketa bat egitea

Oinarrizko bilaketa eginez fitxategi bat sisteman bilatzeko, jarraitu urrats hauei:

1. Sartu bilaketa-testua Izenak hau dauka eremuan. Fitxategi-izena edo fitxategi-izenaren zati bat izan daiteke bilaketa-testua , komodinekin edo gabe, taula honetan erakusten den bezala:

   Izenak testu hau dauka | Adibidea | Emaitza
   --- | --- | ---
   Fitxategi-izena edo izenaren zati bat | `nirefitxategia.txt` | Fitxategi-izenean `nirefitxategia.txt`testua duten fitxategi guztiak bilatzen ditu Fitxategi-bilaketak.
   Fitxategi-izenaren zati bat (*, [, ]) komodinekin konbinatuta | `*.[ch]` | Fitxategi-bilaketa aplikazioak `.c` edo `.h` luzapena duten fitxategi guztiak bilatzen ditu.

2. Begiratu karpetan eremuan, hautatu zein karpeta edo gailutatik nahi duzun Fitxategi-bilaketa aplikazioak bilaketa hastea.

3. Egin klik Bilatu botoian bilaketa hasteko.

Zehaztutako direktorioan eta direktorio horren azpidirektorioetan bilatzen du Fitxategi-bilaketak. Fitxategi-bilaketak bilaketaren emaitzak Bilaketaren emaitza zerrenda-koadroan bistaratzen ditu. Fitxategi-bilaketak ez badu bilaketa-irizpideekin bat datorren fitxategirik aurkitzen, aplikazioak mezu hau bistaratzen du Bilaketaren emaitza zerrenda-koadroan: "Ez da fitxategirik aurkitu".

Lehenespenez, Fitxategi-bilaketa aplikazioak bilaketa bizkor bat egiten du `locate` komandoa erabiliz, eta ondoren bilaketa zehatzagoa egiten du `find` komandoa erabiliz. `locate` komandoa bizkorragoa da, fitxategiei buruzko informazioa duen datu-base bat erabiltzen duelako. Datu-base horrek aste bete baino gehiago badu, bilaketaren emaitzak zaharkituak egon daitezkeela jakinaraziko dizu Fitxategi-bilaketak, eta bilaketa bizkorra desgaitzeko aukera emango dizu. Datu-basea eguneratzeko, exekutatu `updatedb` komandoa root erabiltzaile moduan.

### Bilaketa-aukerak gehitzea

Beste aukera batzuk gehi ditzakezu sisteman fitxategiak bilatzeko. Bilaketa-aukerak gehitzeko, egin urrats hauek:

1. Egin klik Hautatu aukera gehiago testuan.

2. Egin klik Aukerak goitibeherako zerrendan.

3. Hautatu aplikatu nahi duzun bilaketa-aukera.

4. Sakatu Gehitu.

5. Zehaztu bilaketa-aukeran eskatzen den informazioa, -n azaltzen den moduan.

6. Errepikatu goiko urratsak aplikatu nahi duzun bilaketa-aukera bakoitzean.

Bilaketa-aukera bat uneko bilaketatik kentzeko, egin klik Kendu botoian.

Uneko bilaketan bilaketa-aukera bat desaktibatzeko, egin klik Hautatu aukera gehiago testuan.

#### Bilaketa-aukerak

Aukeraren izena | Azalpena
--- | ---
Testu hau du | Zehaztutako testua daukaten testu arrunteko fitxategiak bilatzen ditu.
Aldaketa-data hau baino zaharragoa da: | Adierazitako egunak baino lehenago aldatutako fitxategiak bilatzen ditu.
Aldaketa-data hau baino berriagoa da: | Adierazitako egunak baino geroago aldatutako fitxategiak bilatzen ditu.
Gutxieneko tamaina | Adierazitako tamainakoak edo handiagoak diren fitxategiak bilatzen ditu.
Gehienezko tamaina | Adierazitako tamainakoak edo txikiagoak diren fitxategiak bilatzen ditu.
Fitxategia hutsik dago | Fitxategi hutsak bilatzen ditu.
Erabiltzaile honena | Zehaztutako erabiltzailearen fitxategiak bilatzen ditu. Idatzi erabiltzailearen izena testu-koadroan.
Talde honena | Zehaztutako taldearen fitxategiak bilatzen ditu. Idatzi taldearen izena testu-koadroan.
Jabea ezezaguna da | Sistemak ezagutzen ez dituen erabiltzaileen edo taldeen fitxategiak bilatzen ditu.
Izenak ez dauka hau | Sartu duzun katea ez duten fitxategi-izenak bilatzen ditu. Sartu fitxategi-izen osoa edo fitxategi-izenaren zati bat, komodinekin, emandako eremuan. Erabili *, karaktere-sekuentzia bat adierazteko. Erabili ?, karaktere bat adierazteko. Bilaketa egitean maiuskulak eta minuskulak bereizten dira.
Izena bat dator adierazpen erregular honekin | Zehaztutako adierazpen erregularra direktorioaren bide-izenean edo fitxategi-izenean duten fitxategiak bilatzen ditu. Idatzi adierazpen erregularra emandako testu-koadroan.
Erakutsi ezkutuko fitxategiak eta babeskopia-fitxategiak | Fitxategiak bilatzean ezkutuko fitxategiak eta babeskopia-fitxategiak kontuan hartzen ditu.
Jarraitu esteka sinbolikoei | Fitxategiak bilatzean esteka sinbolikoei jarraitzen die.
Sartu beste fitxategi-sistema batzuk | Hasierako direktorioa dagoen fitxategi-sistema berean ez dauden direktorioak ere bilatzen ditu.

### Bilaketa bat gelditzeko

Egin klik Gelditu botoian, Fitxategi-bilaketak bilaketa amaitu baino lehenago bilaketa gelditzeko.

### Bistaratutako fitxategi bat irekitzea

Bilaketaren emaitzak zerrenda-koadroan bistaratutako fitxategi bat irekitzeko, aukera hauek dituzu:

- Egin klik eskuineko botoiaz fitxategian, eta aukeratu Ireki.

- Egin klik bikoitza fitxategian.

Bilaketaren emaitzak zerrenda-koadroan bistaratutako fitxategi bat duen karpeta irekitzeko, egin klik eskuineko botoiaz fitxategian eta aukeratu Ireki karpeta.

### Bistaratutako fitxategi bat ezabatzea

Bilaketaren emaitzak zerrenda-koadroan bistaratutako fitxategi bat ezabatzeko, egin klik eskuineko botoiaz fitxategian eta aukeratu Bota zakarrontzira.

### Bilaketaren emaitzak gordetzea

Fitxategi-bilaketak aplikazioan egindako azken bilaketaren emaitzak gordetzeko, egin klik eskuineko botoiaz Bilaketaren emaitzak zerrendan eta aukeratu Gorde emaitzak honela. Idatzi emaitzak gordetzeko fitxategiaren izena eta egin klik Gorde botoian.

## Ezarpenak

Fitxategi-bilaketa aplikazioak gconf gakoak ditu zenbait portaera aldatzeko. Gconf balioak aldatu egin daitezke Konfigurazio-editorea modu hauetan abiarazita:

Aplikazioak menua

  Aukeratu Sistema-tresnak Konfigurazio-editorea.

Komando-lerroa

  Exekutatu komando hau: `gconf-editor`

### Bilaketa bizkorra desaktibatu

Gakoaren izena: /apps/gnome-search-tool/disable_quick_search

Balio lehenetsia: faltsua

Fitxategi-bilaketa aplikazioak fitxategi-izenen bilaketak bizkortu egiten ditu `locate` komandoa erabiliz. `locate` komandoak fitxategi-izenak indexatzeko eta bizkor bilatzeko modu segurua ematen du. `locate` komandoa fitxategi-indize batean oinarritzen denez, Bilaketaren emaitzak zerrenda ez da beti eguneratua egongo.

### Bilaketa bizkorraren bigarren bilaketa desaktibatzea

Gakoaren izena: /apps/gnome-search-tool/disable_quick_search_second_scan

Balio lehenetsia: faltsua

Bilaketa bizkorra osatu ondoren, Fitxategi-bilaketak bilaketa zehatz bat egingo du `find` komandoa erabiliz. Bigarren bilaketa hori indexatu ez diren fitxategiak aurkitzeko da. Bilaketa-irizpideak betetzen dituzten fitxategiak Bilaketaren emaitzak zerrendari gehitzen zaizkio eta zerrenda eguneratua mantentzen da.

### Bilaketa bizkorretik kanpo dauden bide-izenak

Gakoaren izena: /apps/gnome-search-tool/quick_search_excluded_paths

Balio lehenetsiak: [/mnt/*,/media/*,/dev/*,/tmp/*,/proc/*,/var/*]

Fitxategi-bilaketak ez ditu bilaketa bizkorrak egingo gako horiekin zehaztutako bide-izenetan. Zehaztutako bide-izenetan fitxategi-izenak bilatzeko `find` komandoa erabiliko da. '*' eta '?' komodinak onartzen dira.

### Bilaketa bizkorraren bigarren bilaketatik kanpo daude bide-izenak

Gakoaren izena: /apps/gnome-search-tool/quick_search_second_scan_excluded_paths

Balio lehenetsiak: [/]

Fitxategi-bilaketak ez du bigarren bilaketa bizkorra egingo gako horiekin zehaztutako bide-izenetan. Zehaztutako bide-izenetan bilaketa bizkorra egin ondoren ez da `find` komandoa erabiliz bilaketa zehatzagoa egingo. '*' eta '?' komodinak onartzen dira.

### Aukera gehigarriak erakustea

Gakoaren izena: /apps/gnome-search-tool/show_additional_options

Balio lehenetsia: faltsua

Gako horrek zehazten du Hautatu aukera gehiago atala zabalduta dagoen ala ez Fitxategi-bilaketa abiaraztean.